**(nu produce efecte juridice)\***

**Inițiator:**

**Consilier local**

**Mașca Dan Sorin**

**REFERAT DE APROBARE**

**privind stabilirea indemnizației lunare de consilier local a domnului Mașca Dan Sorin, în cuantum de 0,01 % din indemnizația lunară a Primarului Municipiului Târgu Mureș**

Având în vedere prevederile art. 136 din OUG nr. 57/2019 privind Codul administrativ coroborate cu dispozițiile art. 211 și art. 212 alin. (2) din OUG nr. 57/2019 privind Codul administrativ, „Indemnizaţia lunară pentru consilierii locali, respectiv judeţeni care participă la şedinţele ordinare ori la şedinţele extraordinare ale consiliului local, respectiv consiliului judeţean şi ale comisiilor de specialitate *este în cuantum de până la 10%* din indemnizaţia lunară a primarului, respectiv a preşedintelui consiliului judeţean, în condiţiile prezentului cod, respectiv ale regulamentului de organizare şi funcţionare a autorităţii deliberative.”,

Întrucât doresc ca îndeplinirea mandatului de consilier local al Municipiului Târgu Mureș să aibă un caracter profund onorific, mai mult decât a fi considerat ca unul oneros, apreciez că dreptul subsemnatului la stabilirea și acordarea indemnizației lunare în cuantum de 10% din indemnizația lunară a primarului, în condițiile OUG nr. 57/2019 privind Codul administrativ și Regulamentului de organizare și funcționare a consiliului local al Municipiului Târgu Mureș aprobat prin HCL nr. 126/2020, poate fi diminuat la cerere. Dreptul de disponibilitate asupra întinderii cuantumului indemnizației la care sunt îndreptățit în condițiile art. 212 alin. (3) din OUG nr. 57/2019 privind Codul administrativ coroborat cu art. 50 din Regulamentul de organizare și funcționare a consiliului local al Municipiului Târgu Mureș aprobat prin HCL nr. 126/2020, îmi aparține. Astfel, în calitate de consilier local am acest drept la indemnizație, iar nu o obligație în sarcina mea. Așadar, consider fundamentat și benefic proiectul de hotărâre privind aprobarea indemnizației lunare de consilier local a domnului Mașca Dan Sorin în cuantum de 0,01% din indemnizația lunară a primarului Municipiului Târgu Mureș.

Pentru aceste considerente, propun Consiliului local să dezbată şi să adopte proiectul de hotărâre în forma prezentată.

**CONSILIER LOCAL**

**MAȘCA DAN SORIN**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ**

**(nu produce efecte juridice)\***

**P R O I E C T**

**Inițiator:**

***consilier local Mașca Dan Sorin***

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

**H O T Ă R Â R E A nr. \_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_ 2024**

**privind stabilirea indemnizației lunare de consilier local a domnului Mașca Dan Sorin, în cuantum de 0,01 % din indemnizația lunară a Primarului Municipiului Târgu Mureș**

***Consiliul local al Municipiului Târgu Mureș, întrunit în ședință ordinară de lucru,***

**Având în vedere:**

* Referatul de aprobare nr. \_\_\_\_\_\_ din \_\_\_\_\_\_ 2024, inițiat de către dl. consilier local municipal Masca Dan Sorin, privind stabilirea indemnizației lunare de consilier local a domnului Mașca Dan Sorin, în cuantum de 0,01 % din indemnizația lunară a Primarului Municipiului Târgu Mureș
* Raportul de specialitate nr. \_\_\_\_\_\_ din \_\_\_\_\_\_2024 al Direcției Juridice, Contencios Administrativ și Administrație Publică Locală,
* Raportul Comisiilor de specialitate din cadrul Consiliului local municipal Târgu Mureș,

**Luând în considerare** prevederile art. 212 alin. (2) din OUG nr. 57/2019 privind Codul administrativ, cu modificările și completările ulterioare,

În condițiile art. 50 din Regulamentul de Organizare și Funcționare a Consiliului local al Municipiului Târgu Mureș, aprobat prin H.C.L. nr. 126/2020;

**În temeiul prevederilor** art. 129 alin. (1), art. 129 alin. (14), art. 139 alin. (1), art.139 alin. (3) lit. a), art. 196 alin. (1) lit. a) și ale art. 243 alin. (1) lit. a) din OUG nr. 57/2019 privind Codul administrativ, cu modificările și completările ulterioare,

**H o t ă r ă ș t e:**

**Art. 1.** Se aprobă cuantumul indemnizației lunare pentru dl. consilier local **Mașca Dan Sorin**, în procent de 0,01% din indemnizația lunară a primarului Municipiului Târgu-Mureș, pentru participarea la şedinţele ordinare respectiv la şedinţele extraordinare ale Consiliului local al municipiului Târgu Mureș şi ale comisiilor de specialitate, în condiţiile Ordonanţei de Urgenţă a Guvernului nr. 57/2019 privind Codul administrativ şi ale Regulamentului de Organizare și Funcționare a Consiliului local al municipiului Târgu Mureș, aprobat prin H.C.L. nr. 126/2020.

**Art. 2.** Odată cu intrarea în vigoare a prezentei hotărâri, nu mai este aplicabil cuantumul indemnizației pentru consilierii locali prevăzut la art. 50 alin. (2) din H.C.L. nr. 126/2020, în privința consilierului local Mașca Dan Sorin.

**Art. 3.** Cu ducerea la îndeplinire a prevederilor prezentei hotărâri, se încredințează Executivul Municipiului Târgu Mureș, prin Serviciul Salarizare și Resurse Umane și Direcția Economică.

**Art. 4.** În conformitate cu prevederile art. 252 alin. (1) lit. c) și ale art. 255 din OUG nr. 57/2019 privind Codul administrativ, precum și ale art. 3 alin. (1) din Legea nr. 554/2004 privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 5.** Prezenta hotărâre se comunică:

* Domnului consilierMașca Dan Sorin;
* Serviciul Salarizare și Resurse Umane;
* Direcția Economică.

**Viză de legalitate,**

**Secretar General al Municipiului Târgu Mureș**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrati**